
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

HOTĂRÂREA NR. 192/30.07.2026
privind aprobarea vânzării unui imobil -teren situat în Municipiul Satu Mare,                 str. Rândunelelor nr. 1
Consiliul Local al Municipiului Satu Mare,
Urmare a cererii doamnei Dohotar Maria - Mirela, înregistrată la Primăria Municipiului Satu Mare sub nr. 29986/15.05.2024 și a documentației anexată acesteia, 
Analizând proiectul de hotărâre înregistrat sub nr. 43238/20.07.2026,                              referatul de aprobare al inițiatorului, înregistrat sub nr. 43239/20.07.2026, în calitate de inițiator, raportul de specialitate comun al Direcției Patrimoniu, al Serviciului Patrimoniu Concesionări Închirieri şi al Directorului executiv al Direcției economice, înregistrat sub nr. 43241/20.07.2026, raportul de specialitate al Serviciului Juridic, înregistrat sub nr. 43916/23.07.2026 și avizele comisiilor de specialitate ale Consiliului Local Satu Mare, 
Având în vedere prevederile art. 1, Anexa 1 la Hotărârea Consiliului Local Satu Mare nr. 155/28.04.2022,
Ținând seama de prevederile art. 10 alin. (2) și art. 24 din Legea cadastrului și a publicității imobiliare  nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4),  art. 885,  art. 888 și art. 1650 și următoarele din Codul Civil,
Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,
În temeiul prevederilor art. 354, art. 355 și ale art. 364 alin. (1) din                          OUG nr. 57/2019 privind Codul administrativ, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 87 alin. (5), art. 108 lit. e), art. 129  alin.(2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din O.U.G.                nr. 57/2019 privind Codul administrativ, cu modificările și completările ulterioare,
Adoptă prezenta 

H O T Ă R Â R E:

Art. 1. Se atestă apartenența la domeniul privat al municipiului Satu Mare               a imobilului - teren în suprafață de 34 mp, respectiv cota de 34/863 părți                  înscris în CF nr. 174661 Satu Mare (nr. CF vechi 4062), identificat  prin numerele topografice 1202/1 și 1202/2, identificat în lucrarea de specialitate denumită ”Plan de situație”, vizată de O.C.P.I. Satu Mare sub nr. 40052/23.03.2026, întocmită de persoană fizică autorizată A.N.C.P.I. Lung Adrian, care constituie anexă la prezenta hotărâre.
Art. 2. (1) Se aprobă vânzarea în favoarea numitei Dohotar Maria – Mirela,                       a imobilului – teren în suprafață de 34 mp, necesar întabulării apartamentului nr. 1 din imobilul – construcție situat în Municipiul Satu Mare, str. Rândunelelor nr. 1 și identificat la articolul precedent.
 (2) Toate cheltuielile cu vânzarea terenului vor fi suportate de cumpărătoare.

Art. 3. Se aprobă prețul de 3 434 lei pentru terenul în suprafață de 34 mp propus spre vânzare, calculat conform prețurilor prevăzute în raportul de evaluare pentru terenurile cu categoria de folosință “curți construcții”, situate pe strada Rândunelelor, care constituie Anexa 1 la Hotărârea Consiliului Local Satu Mare                            nr. 155/28.04.2022.
Art. 4. Cu ducerea la îndeplinire a prezentei se încredințează Viceprimarul municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.
Art. 5. Prezenta hotărâre se comunică: 

· Instituției Prefectului - Județului Satu Mare;
· Primarului municipiului Satu Mare;
· Viceprimarului municipiului Satu Mare, domnul Băbțan Raul - Gabriel; 

· Direcției Patrimoniu - Serviciul Patrimoniu Concesionări Închirieri;
· Petentei Dohotar Maria - Mirela;
· Se publică în Monitorul Oficial Local al municipiului Satu Mare.

                Președinte de ședință,                                Contrasemnează
                       Bertici Ștefan                                        Secretar general,
                                                                                 Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Voturi pentru
	23

	Voturi împotrivă
	0

	Abţineri
	0

